Nafarroako Parlamentuko Mahaiak, 2020ko otsailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, Nafarroan koronabirus-kasuei aurrea hartze aldera Osasun Departamentuak hartu dituen neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko otsailaren 3an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak Osoko Bilkuran ahoz erantzun diezaion:

Txinako Wuhan-eko eskualdean sortutako koronabirus-agerraldiak eragindako alarma ikusita, azaldu egin beharra dago Osasun Departamentuak zer neurri hartuko dituen, birusak Nafarroan eragina izatea ekiditeko.

Osasun Departamentua zer neurri ari da hartzen Nafarroan koronabirus-kasuei aurrea hartzeko?

Iruñean, 2020ko urtarrilaren 29an

Foru parlamentaria: Patricia Fanlo Mateo